चलती कार में आग लगने से ड्राइवर की मौत, ऑटोमैटिक गेट लॉक होने की वजह से गंवानी पड़ी जान  
चलती कार में आग लगने से ड्राइवर की मौत
ऑटोमैटिक गेट लॉक होने की वजह से गंवानी पड़ी जान
गुरुवार रात एक चलती एक्सयूवी कार में यह हादसा हुआ
मुकरबा चौक फ्लाईओवर के ऊपर रोहिणी की तरफ जा रही चलती कार में भीषण आग लग गयी ,जिससे चालक की कार के अंदर ही जलकर मौत हो गयी. गुरुवार रात एक चलती एक्सयूवी कार में यह हादसा हुआ. आग लगते ही कार के ऑटोमैटिक गेट लॉक हो गए, जिसकी वजह से चालक बाहर नहीं निकल पाया. गाड़ी में आग लगने की सूचना तुरंत दमकल विभाग को दी गई. दमकल की 2 गाड़ियों ने मौके पर पहुंचकर आग पर काबू पाया लेकिन तब तक चालक की गाड़ी के अंदर ही मौत हो चुकी थी. 
मृतक की पहचान 43 साल के आकाश के रूप में हुई जो अलीपुर के रहने वाले थे. शुरुआती जांच में आग लगने की वजह शार्ट सर्किट मानी जा रही है. हादसे के वक्त कार कश्मीरी गेट बस अड्डे की तरफ से रोहिणी की तरफ जा रही थी.
आग लगने की वजह से मुकरबा चौक के चारों तरफ लंबा जाम लग गया और यही वजह है कि जाम में फंसने के कारण दमकल विभाग की गाड़ी समय पर नहीं पहुंच सकी.